es gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl es gl gl gl gl gl gl gl lt en gl gl en en gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Segue a busca do pescador de Narón desaparecido no cabo Prioriño - G24
Cúmprense dous días da súa desaparición nunha zona de cantís, onde localizaron o seu coche e a súa mochila
Tamén continúa a busca de Andrés Míguez, o septuaxenario desaparecido desde o luns na contorna de Santiago
G24.gal 22/07/2022 16:22 Última actualización 22/07/2022 21:25
Ás nove da mañá retomouse a busca do pescador, veciño de Narón, desaparecido o mércores nunha zona de cantís, no cabo Prioriño, preto do novo porto exterior de Ferrol, onde localizaron o seu coche e a súa mochila.
O operativo, en que participa Salvamento Marítimo, co Helimer 402 por aire e a embarcación Betelgeuse por mar, rastrexa de novo a zona comprendida entre punta Segaño e Doniños.
Tamén colaboran axentes da Garda Civil e bombeiros de Ferrol por mar e terra, apoiados por efectivos da Policía Local e Nacional, Cruz Vermella e voluntariado de Protección Civil.
Agardan que a baixada da marea poida facilitar o achado do corpo. De non ser así, a partir deste sábado, cando se cumpren os tres días da desaparición, avaliarán se suspender provisionalmente o operativo.
Mentres, en Santiago continúan pendentes de Andrés Míguez Seijo, o home de 77 anos desaparecido o luns cando saíu da residencia de San Marcos para dar un paseo.
Axentes da Policía Nacional e Local continúan rastrexando as inmediacións do centro, onde ingresara recentemente, e da súa casa da Lameira de Marantes, a onde o home, que sofre demencia, desexaba volver.
Andrés Míguez Seijo é corpulento, mide 1 metro 65 centímetros, pesa 85 quilos, ten o pelo cano e os ollos marróns.
Buscan unha muller de 70 anos desaparecida desde o sábado en Vigo
Dous días sen noticias do septuaxenario que desapareceu en Carballedo
Buscan un veciño de Carballedo, de 79 anos, desaparecido o luns
Fanse oito anos da desaparición dos 43 estudantes do Estado mexicano de Guerrero
Contido con Xeográficas Galicia .
Segunda xornada do Foro da Toxa
Denuncian un veciño de Mos por condución temeraria
A Mesa pola Normalización Lingüística protesta polo uso do topónimo La Toja
A seca pode reducir a colleita de castaña nun 30%
Síguenos en redes sociais
Aviso legal e Política de Privacidade